钦定古今图书集成/理学汇编/学行典/第058卷 > 徐三重庸斋日记 > 《论礼》
## 钦定古今图书集成/理学汇编/学行典/第058卷 > 徐三重庸斋日记 > 《论礼》

《书》曰：“以礼制心”，礼便是天理分寸，凡事以此为矩度，
身上事是他约束，心便被他管摄了。己是私欲，心为
私欲交引，便漫漶了。礼有节度检制，正与相反。《书》曰：
“欲败度，纵败礼。”大要礼欲正是敬肆之分，敬肆则此
心存亡之机也。天理之节文，若不就日用应接上，
亦无用检点处。礼之用最紧要，其执守甚约，于人
事无所不有，乃日用动静之规矩准绳也